Ադրբեջանական ընդդիմությունը, որն ի սկզբանե բոյկոտել էր նախագահական ընտրություններն ու դրանց չմասնակցելու կարգախոսով հանրահավաքներ էր անցկացնում Բաքվում, նշում է, որ չորրորդ անգամ անընդմեջ նախագահ վերընտրված Ալիևին ուղղված այդ շնորհավորանքներն իրենք գնահատում են որպես Ադրբեջանում ազատ ընտրություններ ունենալու իրավունքի ոտնահարման վրա աչք փակելու ցանկություն: «Նման դիրքորոշումն անհամատեղելի է Եվրամիության ու Եվրոպայի խորհրդի դավանած սկզբունքների հետ»,- նաև ասվում է Ադրբեջանի «Դեմոկրատական ուժերի ազգային խորհրդի» հայտարարությունում: